kardosdrur/scandi-wiki huggingface dataset:
Handelsstandens Gymnastikforening

Handelsstandens Gymnastikforening (HG) var en dansk idrætsforening med hjemsted i København, som bl.a. havde gymnastik, svømning og håndbold på programmet. Foreningen blev stiftet den 28. april 1880 som en gymnastikforening for mandlige handels- og kontorfolk.

Fra 1904 fik foreningen også svømning på programmet, og i 1927 oprettedes tillige håndboldhold.

HG blev én af Danmarks førende håndboldklubber og vandt i perioden 1950-1977 DM i håndbold for kvinder 12 gange, mens klubben hjemførte herrernes DM-titel 13 gange i perioden 1939-1970.

I 1980 blev foreningen lagt sammen med Gladsaxe Håndboldklub under navnet Gladsaxe/HG. I den nye klubs første sæson blev hjemmekampene fordelt ligeligt mellem Gladsaxe Sportshal og KB-Hallen.

Formænd 
1880-1884: A.H. Rasch
1884-1885: Carl Hansen
1885-1885: J.C. Rasch (fung. formand under A.H. Rasch's militærtjeneste)
1885-1894: A.H. Rasch
1894-1902: Holger Hessel
1902-1904: Vilfred Jensen
1904-1905: Axel Pedersen
1905-1910: Einar Hermann
1910-1914: Th. Nielsen
1914-1919: Einar Hermann
1919-1920: Axel Jensen 
1920-?: Johannes Wiedemann

Kilde / eksterne henvisninger 
Festskrift ved Handelsstandens Gymnastikforenings 50 Aars Jubilæum, 28. April 1930, red. af Vigo Andersen, Einar Blem, Axel W. Lind og Knud Jørgensen (Handelsstandens Gymnastikforening, 1930)

Idrætsforeninger i Danmark
Gymnastikforeninger i Danmark
Svømmeklubber i Danmark
Håndboldklubber i Danmark
Etableret i 1880
Martin Lind (atlet)

Martin Lind (født 21. august 1964) er en tidligere dansk atlet og nu speciallæge i ortopædkirurgi. Han var medlem AGF.

Lind tog Studentereksamen ved Viby Amtsgymnasium 1985. Derefter blev det Premedical studier ved University of Alabama i USA og en Cand.med.-eksamen 1993 og ph.d. 1996 fra Århus Universitet. Han blev speciallæge i ortopædkirurgi 2004 og professor i idrætstraumatologi på Idrætsklinikken på Århus Sygehus 2012.

Internationale ungdomsmesterskaber 
 1983 JEM Stangspring 19. plads 4,60

Danske mesterskaber 
  1989 Stangspring 4,70
  1988 Stangspring 4,80
  1986 Stangspring 5,00
  1983 Stangspring 4,80
  1982 Stangspring 4,70

Personlig rekord 
 Stangspring: 5,11 1984

Eksterne henvisninger 
 DAF i tal – Martin Lind 

Stangspringere fra Danmark
Atleter fra AGF
Læger fra Danmark
Danskere i 1900-tallet
Danskere i 2000-tallet
Tim Perslev

Tim Perslev (født 1963) er en tidligere dansk atlet og datalog. Han var medlem AK Brøndby og Sparta Atletik.

Tim Perslev er uddannet datalog fra Københavns Universitet og siden 1997 systemudvikler i Skandinavisk Data Center A/S. Han er gift og har to børn.

Danske mesterskaber 
  1985 Trespring 14,77

Personlig rekord 
 Trespring: 14,77 1985

Eksterne henvisninger 
 DAF i tal – Tim Perslev 

Trespringere fra Danmark
Atleter fra Sparta Atletik
Atleter fra AK Brøndby
Hvepsereden

Hvepsereden er en novelle af Agatha Christie. Den udkom første gang i Daily Mail den 20. november 1928, men blev først udgivet i bogform i Double Sin and Other Stories i 1961. På dansk findes den bl.a. i Mordet i tårnværelset (1972) og Gule Iris (Poirot's Early Cases) (Udkom på dansk 1972). Den er den eneste af Christies fortællinger, hvor hun selv har skrevet manuskript til en TV-serie 

TV -versionen blev kun vist i London, som var den eneste del af England, der på dette tidspunkt kunne modtage TV – transmissioner. Francis L. Sullivan spillede rollen som Hercule Poirot. En anmeldelse i The Observer, signeret "E.H.R" skrev bl.a., at stykket var "excellent udført"

Plot 

Selv om denne novelle er en af Christie's korteste, er plottet et af de meget overraskende.Poirot forsøger at forhindre en mordplan ved at gribe ind i den formodede morders planlægning. Omstændighederne, der fører til mordplanen er dramatiske og leder tanken hen på en "skæbnefortælling".

Bearbejdning 

En dramatisering af novellen indgår i TV-serien om Hercule Poirot med David Suchet i hovedrollen. Den er indspillet i seriens 3. sæson, 1991 og senere udgivet på DVD  Episoden er udvidet med en række personer, bl.a. James Japp og Arthur Hastings, men den grundlæggende idé bag plottet er bevaret.
Den er blandt de højst vurderede af de korte episoder i denne serie.

Noter

Litteratur 

 Agatha Christie, (1984) A Biography, Collins, 
 Barnard, Robert (1980): A Talent to Decieve, Fontana/Collins
 Osbourne, Charles (1982): The Life and Crimes of Agatha Christie,Collins (London)

Romaner fra England
Bøger af Agatha Christie
Litteratur i 1928
Hercule Poirot
Sainte-Laguës metode

Sainte-Laguës metode er en metode til at fordele mandater ved valg som er opkaldt efter den 
franske matematiker André Sainte-Laguë. Denne metode er ligesom den D'Hondtske metode, men med andre divisorer. Sainte-Laguës giver flere mandater til små partier end D'Hondts metode. Metoden kaldes også Websters metode efter den amerikanske politiker Daniel Webster.

Fordeling af mandater 
Når stemmerne er talt op efter valget, divideres stemmerne til hvert parti (eller rettere valgforbund, listeforbund eller kandidatlister) med divisorerne 1-3-5-7-9 osv. Dvs. at der udregnes en række kvotienter, som vist i nedenstående eksempel.
Det parti, der har den største af de fremkomne kvotienter, får det første mandat. Den næststørste kvotient giver ret til det andet mandat og så fremdeles, indtil alle mandater er fordelt. Er kvotienterne lige store, foretages lodtrækning.

Eksempel

Brug i Danmark 
I Danmark er Sainte-Laguës metode brugt ved folketingsvalg siden 1920 til at fordele tillægsmandater på de tre landsdele (Hovedstaden, Sjælland-Syddanmark og Midtjylland-Nordjylland). Metoden sikrer en god geografisk spredning af mandaterne.

En variant af Sainte-Laguës metode hvor første divisor var 1,4 i stedet for 1 blev brugt til at fordele kredsmandater til Folketinget i perioden 1953-2007. Når den første divisor var større end 1, blev det sværere for små partier at få deres første kredsmandat i en storkreds, men metoden gav ellers generelt flere mandater til små partier end d'Hondts metode som brugtes 1920-1953 og igen fra 2007. Den modificerede Sainte-Laguës metode blev indført i 1953 for at undgå at store partier fik flere kredsmandater end hvad der svarede til deres samlede stemmetal, hvilket havde været et problem tidligere, og kunne blive et endnu større problem idet antallet af kredsmandater samtidig blev øget fra 105 til 135, og antallet tillægsmandater formindsket fra 44 til 40. Den d'Hondske metode blev genindført i 2007 for at den nye kredsinddeling i forbindelse med strukturreformen hvor antallet af storkredse blev nedsat fra 17 til 10 med flere kredsmandater i hver storkreds, ikke skulle gøre  det lettere for små partier at opnå deres første kredsmandat, og derved blive berettiget til at indgå i fordelingen af tillægsmandater, end tidligere.

Referencer 

Politiske valg
Lars Ejby Pedersen

Lars Ejby Pedersen (født 3. juni 1965) er en dansk tidligere håndbolddommer, der sammen med sin faste makker Per Olesen i slutningen af 2000'erne blev regnet blandt de bedste dommere i verden. Parret blev fx udvalgt til at dømme finalen ved herrernes VM-finale 2009. I denne finale blev Lars Ejby part i en central episode mod slutningen, hvor Kroatiens Igor Vori truede med at smide bolden i hovedet på Ejby, hvorpå denne ikke havde anden udvej end at præsentere Vori for det røde kort.

Lars Ejby var dommer i perioden 1991—2012 og stoppede sin dommerkarriere efter OL 2012, hvor han og Olesen blandt andet dømte herrernes bronzekamp.

Lars Ejby har udover sin dommerkarriere haft en længere periode som byrådsmedlem for Socialdemokraterne i Fredericia Kommune, hvor han første gang blev valgt ind i 2005 og fortsat (pr. 2019)sidder.

Referencer

Eksterne henvisninger 
 CV for Lars Ejby Pedersen 

Håndbolddommere fra Danmark
Medlemmer af Fredericia Byråd
Per Olesen

Per Olesen (født 21. juli  1968) er en dansk håndbolddommer, der danner makkerpar med Claus Gramm Pedersen.

Han dannede tidligere makkerpar med Lars Ejby Pedersen indtil 2012. Parret har siden 2000'erne været regnet blandt de bedste dommere i verden. Parret blev fx  udvalgt til at dømme finalen ved VM i håndbold  2009 (mænd).

Ekstene henvisninger 
 CV for Per Olesen 

Håndbolddommere fra Danmark
Sophie Scholl - De sidste dage

Sophie Scholl – De sidste dage (tysk: Sophie Scholl – Die letzten Tage) er en tysk biografisk film, instrueret af Marc Rothemund med Julia Jentsch i hovedrollen som Sophie Scholl.

Filmen er baseret på detaljerede og historisk korrekte dokumenter fra afhøringen af hende. I filmen lægges der stor vægt på at genskabe den autentiske baggrund.

Handling 

Filmen fortæller om de sidste dage af Sophie Scholls liv. Da hun og hendes bror uddeler illegale pamfletter ud på universitetet i München, opdages de af pedellen og bliver indbragt til Gestapo, hvor Sophie Scholl blev forhørt af kriminaloversekretæren Robert Mohr. Først benægter hun, hvad hun har gjort, men efter broderens tilståelse valgte hun ligeledes at tilstå. For at beskytte vennerne påtager de sig i første omgang hele ansvaret. Sophie, broderen Hans og vennen Christoph Probst dømmes til døden ved halshugning af Volksgerichtshof i München.

Medvirkende 
 Julia Jentsch – Sophie Scholl
 Fabian Hinrichs – Hans Scholl
 Gerald Alexander Held – Robert Mohr 
 Johanna Gastdorf – Else Gebel 
 André Hennicke – Richter Dr. Roland Freisler 
 Florian Stetter – Christoph Probst 
 Johannes Suhm – Alexander Schmorell
 Maximilian Brückner – Willi Graf

Ekstern henvisning 
 

Tyske film fra 2006
Film om 2. verdenskrig
Paraguays fodboldlandshold

Paraguays fodboldlandshold er det nationale fodboldhold i Paraguay. Det administreres af Asociación Paraguaya de Fútbol. Holdet har syv gange deltaget ved VM, med tre deltagelser i 1/8-finalerne. Dette opnåede man i henholdsvis 1986, 1998 og 2002. Specielt i 1998-slutrunden markerede holdet sig positivt, og var i 1/8-finalen meget tæt på at besejre de senere vindere fra Frankrig, der dog vandt kampen 1-0 på et golden goal. Efter turneringen blev både målmanden José Luis Chilavert og forsvarsspilleren Carlos Gamarra udtaget til slutrundens All-star hold. Ved VM i fodbold 2010 nåede holdet til kvartfinalen, hvor det tabte 0-1 mod Spanien

33 gange har Paraguay deltaget i det sydamerikanske mesterskab Copa América, og to gange vundet turneringen. Deres første triumf kom i 1953, hvor man i finalen besejrede nabolandet Brasilien med 3-2. Paraguayanernes anden turneringssejr, der kom i 1979, blev sikret efter finalesejr på 3-1 over Chile.

Paraguay har desuden to gange været med til OL, og i 2004-legene i Athen var dette med stor succes, da holdet nåede frem til finalen, der dog blev tabt til Argentina. Det var den eneste medalje landet vandt ved det OL. Ved OL i Barcelona i 1992, deltog man også, men blev slået ud i kvartfinalen.

Resultater

VM

Flest landskampe

Flest landsholdsscoringer

Kendte spillere 

 Roberto Acuña
 Edgar Barreto
 José Luis Chilavert
 Carlos Gamarra
 Carlos Humberto Paredes
 Roque Santa Cruz
 Nelson Valdez
 Celso Ayala
 José Ariel Núñez

Eksterne henvisninger 
 Forbundets hjemmeside

Fodbold i Paraguay
Fodboldlandshold i Sydamerika
John Sytmen

John Sytmen (født 1967 i Danmark) er en tyrkisk/dansk erhvervsmand og tidligere atlet.

Sytmen vandt, som medlem i Aalborg AK, to danske juniormesterskaber i trespring 1985-1986 og var med til at sætte dansk junior rekord 1984 på 4x200 meter. 

Sytmen afsluttede sin økonomi uddannelse ved Aalborg Universitet 1989 og flyttede derefter til Tyrkiet, hvor han på Bilkent Universitetet i Ankara tog en MBA. Han etablerede sit selskab John's Coffee World og sin første kaffebar i Tyrkiet i 1995. Nu er han strategisk direktør i restaurationsfirmaet Dream, et datterselskab til et af Tyrkiets største konglomerater, Doğuş.

Sytmen som har en tyrkisk far og en dansk mor bor i dag i Marmara-regionen ved Istanbul i Tyrkiet.

Danske mesterskaber 
Junior -20 år 
  1986  Trespring 14,41
  1985  Trespring 14,02              
17-18 år
  1985  Trespring 14,09

Personlig rekord 
 Trespring: 14,41

Danske rekorder 
Junior -19 år 
 4x200 meter  1:32.3  25. oktober 1984 (Holdet: Henrik Kragh – Finn Nielsen – John Sytmen – Poul Gundersen)

Eksterne henvisninger 
 DAF i tal – John Sytmen
 Kendte udlandsdanskere – Udvandrerne.dk 

Trespringere fra Danmark
Atleter fra Aalborg AK
Erhvervsfolk fra Danmark
Iværksættere fra Danmark
Danskere i 1900-tallet
Danskere i 2000-tallet
Personer fra Tyrkiet
Kaffe
Bøkfjorden

Bøkfjorden (nordsamisk: Báhčaveaivuotna) er en fjord i Sør-Varanger kommune, i Troms og Finnmark fylke i det nordøstligste Norge. 

Fjorden strækker sig fra Varangerfjorden og sydover til Pasvikelvens udløb ved Elvenes som er Norges smalleste punkt. Yderst i fjorden ligger Bøkfjord fyr.

Bøkfjorden er en national laksefjord, men vildlaksen og resten af livet i farvandet er nu truet af et mineeselskab vil udlede enorme mængder af miljøgiften lilaflot i fjorden.

Eksterne henvisninger

 Natur og Ungdom sin udtalelse om giftutslip i Bøkfjorden   
 www.motgiftutslipp.no

Fjorde i Troms og Finnmark
Sør-Varanger
Varangerfjorden
Neidenelva

Neidenelva (finsk: Näätämöjoki) er en 100 km lang flod der har sit udspring i søen Iijärvi i Enare kommune, i det nordligste Finland. Floden løber fra Finland mod nord og ind i Norge i Øvre Neiden. Videre munder den ud i Neidenfjorden som går over i Kjøfjorden og munder ud i Varangerfjorden ved Revøysund i Troms og Finnmark fylke.

Neidenelva er godt kendt for sit laksefiskeri, deriblandt det traditionsrige Käpälä-fiskeri (kastenot).

Ud over laks findes der en række andre fiskearter i floden som sørøye, søørred, stalling, skrubbe, gedde og sik.

Forvaltning 
Neidenelva forvaltes på norsk side af Neidenelvens Fiskefellesskap, som er en sammenslutning af grundejere i Neidendalen. De, som opfylder kravene, er ligeværdige parthavere i sammenslutningen. For at opnå status som såkaldt parthaver er der flere krav som må opfyldes, de vigtigste er, at man faktisk bor i Neiden og at man ejer jord af en vis størrelse. Fiskefællesskabet organiserer Käpälä-fisket, hvor kun parthaverne har mulighed for at deltage.

Vandløb i Troms og Finnmark
Sør-Varanger
James Japp

James Harold Japp (en: Inspector Japp) er en fiktiv politikomissær  fra Scotland Yard og optræder i ni romaner og 16 noveller, hvori Agatha Christies Hercule Poirot har rollen som privatdetektiv. Japp taler sjældent om sine personlige forhold, men det fremgår, at han er gift, selv om Mrs. Japp ikke optræder direkte i nogle af fortællingerne.

Japp som figur 

Inspector Japp deltager i de fleste romaner og noveller, hvor Arthur Hastings er fortæller og optræder ligesom denne kun sjældent efter 1937. Hastings møder Japp for første gang i De låsede døre, men det fremgår af denne roman, at Poirot allerede i 1904 havde samarbejdet med politikommisæren. Japp har også en rolle i enkelte sager, bl.a. ved opklaringen af Mord i smøgen, hvor Hastings ikke deltager i jagten på forbryderen.

Mens Poirots funktion i Christies romaner fortrinsvis består i at finde den logiske løsning på en kriminalgåde, er det Japp som indsamler de nødvendige beviser mod gerningsmændene. Samarbejdet mellem dem foregår i de fleste tilfælde efter samme mønster. Japp stiller Scotland Yards eksperter til rådighed og finder de fysiske spor, mens Poirot ved hjælp af sine "små grå celler" opklarer sagen. Japp viser sig her som en grundig og noget fordomsfuld politimand, hvis forhastede konklusioner Poirot ofte tilbageviser. 

Politikommisæren har en tør, ind imellem malplaceret humor, som kommer til udfoldelse, når Poirot udfordrer hans logiske sans.  I flere plots opbygger de dog også en form for venskab, og Poirot lærer ham bl.a. at sætte pris på det franske køkken, i strid med den typiske englænders smag.

Japp som tv-figur 
 
I tv-serien Agatha Christie’s Poirot spiller Philip Jackson rollen som Inspector Japp. Han er også på rollelisten i en del filmatiseringer, hvor personen ikke indgik i romanforlægget. I serien deltager han i 38 episoder, indspillet fra 1989 til 2001. På skærmen er han en langt mere afrundet personlighed end i bøgerne.

Noter

Litteratur 

Barnard, Robert (1980): A Talent to Decieve, Fontana/Collins
Hart, Anne (2004): Agatha Christie's Poirot: The Life and Times of Hercule Poirot, 4. udgave, Harper And Collins (London)
Osborne, Charles (1982): The Life and Crimes of Agatha Christie,Collins (London) 

Fiktive personer
Hercule Poirot figurer
Andreas Hansen

Andreas Hansen er navn på flere personer:

 Andreas Hansen (arkitekt) (1788-1875) – tysk bygmester
 A.N. Hansen (1798-1873) – dansk handelsmand (Andreas Nicolai Hansen)
 Andreas Hansen-Grumby (1818-1884) – slesvigsk stænderdeputeret
 Andreas Hansen (maler) (1826-1898) – dansk maler
 A.C. Hansen (1832-1912) – dansk lærer og politiker, medlem af Folketinget (Andreas Christian Hansen)
 Andreas Martin Hansen (1857-1932) – norsk geolog og etnograf
 Andreas Hansen (medaljør) (1873-1924) – dansk billedhugger og medaljør (Andreas Frederik Vilhelm Hansen)
 Andreas Hanssen (1879-1940) – dansk gymnasierektor
 Andreas Hansen (møbelarkitekt) (født 1936) – dansk møbelarkitekt
 Andreas Hansen (litteraturvidenskabsmand) (født 1959) – tysk litteraturvidenskabsmand, udgiver og forfatter
 Andreas Hansen (musiker) (ukendt fødselsår) – dansk guitarist og sanger
 Andreas Hansen (politiker) - dansk politiker for Socialdemokratiet, medlem af Folketinget

Sportsfolk 
 Andreas Granskov (født 1989) – dansk fodboldspiller (Andreas Granskov Hansen)
 Andreas Hansen (fodboldspiller) (født 1995) – dansk fodboldspiller som været målmand for bl.a. Danmarks U/21-landshold, Brøndby, Køge og AaB
Freden i Teusina

Freden i Teusina blev sluttet den 18. maj 1595 mellem Sverige under kong Sigismund og Rusland under zar Fjodor efter Den nordiske 25-årskrig.

Baggrund 

Teusina (, , ) var en by i Ingermanland ved byen Ivangorod. Byen blev indtaget i 1590-tallet af svenske tropper, tilbagegivet til Rusland 1595 men genindtaget 1611.

Efter kong Johan 3.s krig mod Rusland, og at Johan 3. i 1592 blev fulgt af kong Sigismund, sluttedes i Teusina den 20. januar 1593 en toårig våbenhvile mellem Sverige og Rusland. Det fulgtes af en fredsaftale i samme by den 18. maj 1595.

En interessant detalje er, at dette dokument aldrig blev ratificeret af de to regenter. Kong Sigismund befandt sig i Polen og nægtede at befatte sig med svenske spørgsmål. Zar Fjodor døde i 1597 uden at have skrevet under, og hans efterfølger, zar Boris Godunov, undskyldte sig med, at Sigismund ikke havde signeret dokumentet. Begge stater fuldførte dog alle forpligtelser, og aftalen godkendtes officielt i den viborgske aftale den 28. februar 1609 og derefter i freden i Stolbova 27. februar 1617.

Vilkår 

 Rusland afstår alle krav på Estland og retten til at opkræve skat af samerne "fra Österbotten af indtil Varangerfjord". Det indebar i praksis, at man erkendte en (ikke nøjere fastlagt) svensk nordøstgrænse, som gik fra et punkt lige vest for Ladoga til Ishavet ved de nuværende finske og norske østgrænser.
 Sverige tilbagegiver Kexholms slot, Kexholms län og andre erobringer på russisk område.

Kexholms län tilbagegaves 1597.

Dokumentet 

Aftalen blev underskrevet af:
 Ruslands zar Fjodor Ivanovitj: fyrst Ivan Samsonovitj Turenin-Obolenskij og Ostafi Michailovitj Pusjkin
 Sveriges kong Sigismund: rigsrådsmedlemmerne Sten Banér, Krister Klasson Horn til Åminne, Göran Boije og Arvid Eriksson Stålarm samt kong Sigismunds sekretærer Niklas Rask til Melstad og Hans Krank

Eksterne henvisninger 

 E. Ladewig Petersen: "Sverige og Østersøen i stormagtstiden" (Historisk Tidsskrift, 15. række, Bind 3; 1988) 
 Fredsaftalen på svensk 
 Nordisk familjebok, Uggleupplagan (1919), bind 28, sp. 1016 (opslag: Teusina)

Noter 

Estlands historie i svensketiden
Rusland i 1500-tallet
Svenske fredsaftaler
Begivenheder i 1595
Sverige i 1500-tallet
Fredsaftaler
Flemming Ellegaard

Flemming Ellegaard (født 1960) er en tidligere dansk atlet. Han er medlem af Glostrup IC.

Danske mesterskaber 
  1986 Trespring 14,32

Eksterne henvisninger 
 "DAF i tal" 

Trespringere fra Danmark
Atleter fra Glostrup IC
Dan Engell

Dan Engell (16. december 1941-1998) er en tidligere dansk atlet og idrætsleder. Han var medlem af Glostrup IC.

Engell deltog 1973 i VM på 12 km cross og opnåede en 145. plads.

Engell blev af Dansk Atletik Forbund udnævnt til "Årets leder 1992" og var forbundets eliteudvalgsformand till sin død 1998.

I 1986 åbnede Engell en butik for løbeudstyr i Århus sammen med sin samlever Dorthe S. Rasmussen som han også var træner for, senere oprettede de firmaet Ronhill til import af løbetøj.

Eksterne henvisninger 
 "DAF i tal" 
 Dansk Kvindebiografisk Leksikon – Dorthe Rasmussen

Crossløbere fra Danmark
Atleter fra Glostrup IC
Idrætsledere fra Danmark
Trænere fra Danmark
Sagen om det blodige vampyrtrick

Sagen om det blodige vampyrtrick er en gyser-roman skrevet af Dennis Jürgensen. Romanen er udgivet i 2004 på forlaget 

Historien handler om tre unge mennesker, der har Spøgelseslinien. De får en opgave at finde ud af, hvad der sker et gammel hus tæt ved kirkegården, hvor der er rygter om en vampyr.

Bogen modtog prisen for Bedste børnebog ved Orla-prisen i 2005.

Plot 

Spøgelseslinien, opklarer paranormale-fænomener, får en opringning fra Elsa Saberhagen, som er blevet angrebet af en vampyr. Absalon og Kasper tager ud til huset, hvor de snakker med Saberhagen og opstiller fotoudstyr der kan fange vampyren på film. De kan ikke se noget på filmen, og ringer til Tanja og Patricia for at få hjælp.

De møer Saberhagens søn, Ditlev, der fortæller dem, at hans mor har det med at opdigte ting. Han fortæller også om en røver ved navn Franz, som havde gemt sig i hendes hus, og angiveligt gemt pengene fra et røveri på en pengetransport. Da politiet senere havde fundet røveren, var han i chok og sagde, at hanvar blevet bidt af en vampyr.

Gruppen tager til Cirkus Sommerland, som har en vampyrhistorie kaldet ”Den skjulte vampyr” med ”Denta” som vampyren. En frivillig bliver hypnotiseret under forestillingen så vedkommende tror at han er en vampyr.
Samme nat er vampyren tilbage hos Saberhagen, og Tanja og Patricia ringer til politiet. På stationen kommer der en mand som kalder sig Ditlev Saberhagen, og det viser sig, at den person som tidligere havde udgivet sig for at være Ditlev i virkeligheden havde været røveren, samt at den virkelig Elsa Saberhagen var død to uger forinden. Personen de havde mødt var en skuespiller ved navn Klara Vipstrøm. Spøgelseslinien finder derefter en hemmelig gang i kælderen, som fører fører over til et mausoleum på kirkegården. I mausoleet finder de pengene fra røveriet, men den falske Ditlev overrasker dem med en pistol i hånden, og hans makker hvor Absalon havde set en mand, der lignede en vampyr. De finder en slags mine-vogn nede i gangen og kører hen til mausoleet, og finder de penge der forsvandt fra røveriet. Derefter kommer ”fake-Ditlev” og overrasker Spøgelseslinien med en pistol i hånden og Franz der har udgivet sig for at være vampyren. Politiet ankommer og får hånd om sagerne.

Referencer 

Bøger af Dennis Jürgensen
Litteratur i 2004